**Islington** (izgovor: [Izlington]) službeno engleski *London Borough of Islington*, je jedan od 33 borougha metropolitanske grofovije Greater London, odnosno jedan od 14 borougha *Unutrašnjeg Londona* (Inner London) u kom živi 227,692 stanovnika.

Geografske karakteristike
-------------------------

Islington leži sjeverno iznad Londonskog Citya obali rijeke Temze zapadno od City of Westminstera.

Sastoji se od kvartova (od sjevera prema jugu); Finsbury Park, Upper Holloway, Highbury, Holloway, Islington i Clerkenwell.

Historija
---------

Nekad je bio dio historijske Grofovije Middlesex. 

Današnji Borough Islington osnovan je 1965. spajanjem dotadašnjih metropolitanskih borougha Islington i Finsbury.
Ime Islington se orginalno odnosilo na sjeverni dio borougha, on se anglosaksonskih vremena zvao *Gislandune* (Gislino brdo), a prvi put je dokumentiran u Domesday Booku 1086. kao *Iseldone*.

Kako se London tokom 16. i 17. vijeka širio van sjevernih bedema, Clerkenwell sa okolicom postao je rezidencijalna zona. U to vrijeme u Islingtonu i Clerkenwellu otkriveni su ljekoviti izvori pa su tu nikle i terme, na njih podsjeća teatar *Sadler’s Wells* koji je naslijedio ime od nekadašnjih termi, koje su se tu nalazile. 
Krajem 18. i početkom 19. vijeka izgrađeni su trgovi Canonbury, Lloyd i Myddleton.
Nakon izradnje kanala Regent (započet 1812.), Nove sjeverne ceste 1812. i drugih prometnica, te nakraju Sjeverne Londonske željeznice 1850. - Islington se počeo ubrzano urbanizirati.

Brojni vjerski disidenti (nekonformisti), među njima John Bunyan, Daniel Defoe, Isaac Watts, William Blake i George Fox, osnivač Društva prijatelja (kvekeri) pokopani su na groblju - Bunhill Fields. 
U Islingtonu su živjeli i John Milton, Samuel Johnson, Oliver Goldsmith, Edward Lear, George Cruikshank i Charles Lamb]].

Filmski redatelj Alfred Hitchcock je počeo svoju karijeru u Studiju Islington.

Znamenitosti
------------

Od historijskih građevina valja spomenuti - Charterhous, koji je izgrađen u 14. vijeku kao kartuzijanski samostan, a kasnije je prenamijen u bolnicu i školu i zgradu Muzeja Časne artiljerije, podignutu 1730-ih.

Od obrazovnih institucija tu djeluju; Univerzitet City od London (osnovan 1894. kao Institut Northampton, univerzitetski status dobio 1966.) i Univerzitet Sjeverni London (osnovan 1971. kao Politehnika Sjevernog Londona, univerzitetski status dobio 1992.).

Islington je poznat po Željezničkoj stanici Kings Cross, sa koje polaze vlakovi za Edinburgh, i gdje se ukrštaju brojne linije Londonskog metroa.

U kvartu Clerkenwell još uvijek ima dosta malih tradicijskih zanatskih radnji.

U Islingtonu živi puno Afrikanaca i Karibijaca, tako da etničke manjine čine oko 1 / 5 stanovništva.

### Sport

Islington je poznat po nogometnom klubu Arsenal F.C. i po stadionu na kom igra - Emirates.

Izvori
------

1. 1 2 3 4  „United Kingdom: Greater London" (engleski). City population. Pristupljeno 16. 01. 2017.
2. 1 2 3 4 5 6 7 8 9 10 11 12 13 14  „*Islington*" (engleski). Encyclopædia Britannica. Pristupljeno 16. 01. 2017.

Vanjske veze
------------

***Islington*** na Wikimedijinoj ostavi

* Islington Council (`en`)

| * p
* r
* u
Okruzi Greater Londona |
| --- |
| 
Barking and Dagenham  •
Barnet  •
Bexley  •
Brent  •
Bromley  •
Camden  •
City of Westminster  •
Croydon  •
Ealing  •
Enfield  •
Greenwich  •
Hackney  •
Hammersmith and Fulham  •
Haringey  •
Harrow  •
Havering  •
Hillingdon  •
Hounslow  •
Islington  •
Kensington and Chelsea  •
Kingston upon Thames  •
Lambeth  •
Lewisham  •
City of London  •
Merton  •
Newham  •
Redbridge  •
Richmond upon Thames  •
Southwark  •
Sutton  •
Tower Hamlets  •
Waltham Forest  •
Wandsworth
 |